stanford-oval/wikipedia huggingface dataset:
มีนาคม พ.ศ. 2548
1 มีนาคม 2548

| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
แหล่งข่าว > หนังสือพิมพ์

รายวัน: ไทยรัฐ เก็บถาวร 2005-12-21 ที่ เวย์แบ็กแมชชีน - เดลินิวส์ - ข่าวสด เก็บถาวร 2005-12-21 ที่ เวย์แบ็กแมชชีน - แนวหน้า - กรุงเทพธุรกิจ - ผู้จัดการรายวัน เก็บถาวร 2005-12-25 ที่ เวย์แบ็กแมชชีน - มติชนรายวัน เก็บถาวร 2005-12-20 ที่ เวย์แบ็กแมชชีน - บางกอกโพสต์
รายสัปดาห์: ฐานเศรษฐกิจ เก็บถาวร 2020-07-07 ที่ เวย์แบ็กแมชชีน - ประชาติธุรกิจ เก็บถาวร 2009-06-04 ที่ เวย์แบ็กแมชชีน
แหล่งข่าว > โทรทัศน์

ช่อง 3 - ช่อง 5 - ช่อง 7 - ช่อง 9 - ช่อง 11 - ไอทีวี - เนชั่นแชนแนล เก็บถาวร 2005-12-21 ที่ เวย์แบ็กแมชชีน
แหล่งข่าว > สำนักข่าวต่างประเทศ

ซีเอ็นเอ็น - บีบีซี - รอยเตอร์ - เอเอฟพี
วัดถ้ำเสือ (จังหวัดกระบี่)

สำหรับวัดถ้ำเสือแห่งอื่น ดูที่ วัดถ้ำเสือ
| วัดถ้ำเสือ |
| --- | --- |


ที่ตั้ง: ตำบลกระบี่น้อย อำเภอเมืองกระบี่ จังหวัดกระบี่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดถ้ำเสือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระบี่น้อย อำเภอเมืองกระบี่ จังหวัดกระบี่ มีพื้นที่ประมาณ 200 ไร่
สมัยที่บริเวณที่ตั้งวัดถ้ำเสื้อยังเป็นป่ารก ชาวบ้านได้พบเห็นเสือโคร่งเดินเข้าออกแถบถ้ำเสือนี้อยู่เสมอ จึงเรียกกันว่า ถ้ำเสือ และเป็นชื่อหมู่บ้านนี้ด้วย เมื่อ พ.ศ. 2518 พระอาจารย์จำเนียร สีลเสฎโฐ มาบุกเบิกตอนแรกก็ยังเป็นสภาพป่ารก ท่านได้ทำเป็นสถานที่สำหรับวิปัสสนากรรมฐาน หลวงพ่อจำเนียร ได้นำคณะพระภิกษุ สามเณร 53 แม่ชี 56 ท่าน จากวัดสุคนธาวาส มาอยู่ ณ สถานที่แห่งนี้ ตั้งเป็นสำนักสงฆ์ชื่อ สำนักสงฆ์หน้าชิง ตามชื่อหมู่บ้าน เมื่อวันที่ 25 มีนาคม พ.ศ. 2518 จนได้รับอนุญาตตั้งวัดเมื่อ พ.ศ. 2528
อาคารและเสนาสนะที่สำคัญ คือ พระธาตุเจดีย์บนยอดเขาแก้ว ซึ่งมีความสูงอยู่เหนือระดับน้ำทะเล 600 เมตร โดยต้องขึ้นบันไดไป 1,239 ขั้น บนยอดเขาแก้วยังเป็นที่ประดิษฐานรอยพระพุทธบาทจำลอง เป็นจุดชมทิวทัศน์ของจังหวัดกระบี่ หากมีฝนตกจะเกิดปรากฏการณ์ทะเลหมอก นอกจากนั้นยังมีพระธาตุเจดีย์ระฆังใหญ่ ขนาดความกว้างของฐาน 58 เมตร และมีความสูงถึง 90.90 เมตร และมีรูปปั้นเจ้าแม่กวนอิมความสูง 5 เมตร
วัดถํ้าเสือเป็นภูเขาหินปูนพืดติดต่อกันหลายลูก หน้าเพิงถํ้าหันไปทางทิศตะวันออก เพิงถํ้าด้านหน้ายาวขนานไปกับพืดเขาสูงจากพื้นดินประมาณ 5 เมตร เป็นแหล่งโบราณคดีสองสมัยในที่เดียวกัน คือ สมัยก่อนประวัติศาสตร์และสมัยแรกเริ่มประวัติศาสตร์ โบราณวัตถุที่พบ คือ เครื่องมือหิน พระพิมพ์ดินดิบ ภาชนะดินเผาทรงกลมมีการตกแต่งลวดลายเชือกทาบและเศษภาชนะดินเผา รวมทั้งภาชนะดินเผาประเภทหม้อสามขา
วลาดิมีร์ เป็ตกอวิช

| 0 | 1 | 2 | 3 |
| --- | --- | --- | --- |
 เป็ตกอวิชในฐานะผู้จัดการทีมชาติสวิตเซอร์แลนด์ในฟุตบอลโลก 2018
ข้อมูลส่วนตัว
ชื่อเต็ม:  วลาดิมีร์ เป็ตกอวิช
วันเกิด:   (1963-08-15) 15 สิงหาคม ค.ศ. 1963 (61 ปี)
สถานที่เกิด:  ซาราเยโว ยูโกสลาเวีย
ส่วนสูง:  1.90 เมตร (6 ฟุต 3 นิ้ว)
ตำแหน่ง:  กองกลาง
สโมสรเยาวชน
0000–1978:  Igman Ilidža
1978–1981:  ซาราเยโว
สโมสรอาชีพ*
| ปี |  ทีม |  ลงเล่น |  (ประตู) |
| 1981–1984 |  ซาราเยโว |  8 |  (0) |
| 1984–1985 |  Rudar Prijedor |  15 |  (7) |
| 1985 |  ซาราเยโว |  2 |  (0) |
| 1985–1986 |  Koper |  14 |  (4) |
| 1986–1987 |  ซาราเยโว |  17 |  (3) |
| 1987–1988 |  Chur 97 |   |   |
| 1988–1989 |  ซียง |  6 |  (0) |
| 1989–1990 |  Martigny-Sports |  31 |  (8) |
| 1990–1993 |  Chur 97 |  87 |  (19) |
| 1993–1996 |  Bellinzona |  63 |  (8) |
| 1996–1997 |  Locarno |  32 |  (3) |
| 1997–1998 |  Bellinzona |   |   |
| 1998–1999 |  Buochs |   |   |
| รวม |   |  275 |  (52) |
จัดการทีม
1997–1998:  Bellinzona
1999–2004:  Malcantone Agno
2004–2005:  ลูกาโน
2005–2008:  Bellinzona
2008–2011:  ยัง บอยส์
2011–2012:  Samsunspor
2012:  ซียง
2012–2014:  ลาซีโอ
2014–2021:  สวิตเซอร์แลนด์
2021–2022:  บอร์โด
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
วลาดิมีร์ เป็ตกอวิช (บอสเนีย: Vladimir Petković; เกิดวันที่ 15 สิงหาคม ค.ศ. 1963) เป็นอดีตนักฟุตบอลในตำแหน่งกองกลาง ก่อนหน้านี้เขาเคยเป็นผู้จัดการของฟุตบอลทีมชาติสวิตเซอร์แลนด์ และเป็นผู้จัดการของสโมสรหลายแห่งในสวิตเซอร์แลนด์ รวมทั้งลาซีโอในอิตาลี เขามีเชื้อสายโครแอตจากบอสเนียและเฮอร์เซโกวีนา และถือหนังสือเดินทางสวิตเซอร์แลนด์กับบอสเนียและเฮอร์เซโกวีนา
เกียรติประวัติ > ผู้เล่น

ซาราเยโว
ยูโกสลาฟเฟิสต์ลีก: 1984–85
เกียรติประวัติ > ผู้จัดการ

Malcantone Agno
1. Liga: 2002–03
ลาซีโอ
โกปปาอีตาเลีย: 2012–13
แหล่งข้อมูลอื่น

BSC Young Boys profile
เก็บถาวร 2012-03-19 ที่ เวย์แบ็กแมชชีน
Caritas Bern: Ein Mann, der Menschen motiviert, p. 16.
วัดทรายขาว (จังหวัดปัตตานี)

| วัดทรายขาว |
| --- | --- |

ที่ตั้ง: ตำบลทรายขาว อำเภอโคกโพธิ์ จังหวัดปัตตานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดทรายขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทรายขาว อำเภอโคกโพธิ์ จังหวัดปัตตานี
วัดทรายขาวตั้งวัดเมื่อ พ.ศ. 2300 โดยมีท่านภักดีชุมพล (นายเพ็ง) ซึ่งได้อพยพครอบครัวมาจากเมืองไทรบุรี (รัฐเกอดะฮ์ ประเทศมาเลเซีย) ได้มาตั้งบ้านเรือนที่นี่ ต่อมาได้บริจาคที่ดินพร้อมกับบ้านที่อยู่อาศัยสร้างเป็นวัดแล้วนิมนต์พระมาอยู่จำพรรษา วัดได้รับพระราชทานวิสุงคามสีมาเมื่อวันที่ 30 กรกฎาคม พ.ศ. 2432 เขตวิสุงคามสีมา กว้าง 204 เมตร ยาว 230 เมตร ผูกพัทธสีมาเมื่อประมาณ พ.ศ. 2435 ด้านการศึกษา เนื่องจากวัดมีที่ดินมาก จึงจัดที่ดินภายในเขตวัดส่วนหนึ่งตั้งเป็นโรงเรียน และได้เปิดทำการสอนเมื่อ พ.ศ. 2460 เป็นต้นมา พระอธิการหมานเป็นเจ้าอาวาสรูปแรก พระครูธรรมกิจโกศล (อาจารย์นอง ธมฺมภูโต) เป็นเจ้าอาวาสลำดับที่ 5 ซึ่งเป็นเจ้าอาวาสตั้งแต่ พ.ศ. 2511 ถึง พ.ศ. 2542
ที่ตั้งของวัดเป็นที่ราบเชิงเขาตั้งอยู่ท่ามกลางหมู่บ้าน มีกำแพงวัดล้อมรอบ อาคารเสนาสนะที่สำคัญ ได้แก่ อุโบสถ วิหารอดีตเจ้าอาวาส วิหารจัตุรมุขหลวงพ่อหินอ่อน กุฏิที่พักสงฆ์ มีเจดีย์พระครูธรรมกิจโกศล (พ่อท่านนอง ธมมภูโต) อดีตเจ้าอาวาส และมณฑป เป็นต้น
วัดท่าอิฐ (จังหวัดอ่างทอง)

| วัดท่าอิฐ |
| --- | --- |
พระธาตุเจดีย์ศรีโพธิ์ทอง

ที่ตั้ง: ตำบลบางพลับ อำเภอโพธิ์ทอง จังหวัดอ่างทอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท่าอิฐ เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลบางพลับ อำเภอโพธิ์ทอง จังหวัดอ่างทอง
วัดท่าอิฐตั้งวัดเมื่อ พ.ศ. 2304 ตรงกับสมัยพระเจ้าเอกทัศน์ บริเวณที่ตั้งเดิมเข้าใจว่าเป็นที่ปั้นเผาอิฐนำไปก่อสร้างวัดขุนอินทประมูล เป็นสถานที่ขนอิฐหรือท่าขนอิฐ และเมื่อได้สร้างวัดขึ้นจึงขนานนามว่า "วัดท่าอิฐ" ในตอนวางศิลาฤกษ์สร้างวัดได้ขุดพบอิฐหน้าวัวจำนวนมาก วัดได้รับพระราชทานวิสุงคามสีมาเมื่อวันที่ 14 กันยายน พ.ศ. 2564
ราว พ.ศ. 2535 พระครูสุคนธศีลคุณ (หลวงพ่อหอม) มีดำริจะสร้าง พระธาตุเจดีย์ศรีโพธิ์ทอง เป็นเจดีย์มีความกว้าง 40 เมตร สูง 58 เมตร เพื่อทดแทนเจดีย์หลังเดิม เพื่อบรรจุพระบรมสารีริกธาตุของสมเด็จพระสัมมาสัมพุทธเจ้าและพระพุทธรูปปางต่าง ๆ ประดิษฐานในเจดีย์
พระประธานในอุโบสถชาวบ้านเรียกว่า หลวงพ่อเพ็ชร พระประธานในวิหารชาวบ้านเรียกว่า หลวงพ่อขาว เป็นพระพุทธรูปที่สร้างในสมัยอยุธยา
อโรคา ตลาดนัดสุขภาพ

| อโรคา ตลาดนัดสุขภาพ |
| --- | --- |
พัฒนาโดย: บริษัท เวิร์คพอยท์ เอ็นเทอร์เทนเมนท์ จำกัด (มหาชน)
พิธีกร: ธงชัย ประสงค์สันติ พอลลีน เต็ง
ภาษาต้นฉบับ: ไทย
จำนวนตอน: 27 ตอน (นับถึงวันที่ 26 กุมภาพันธ์ 2554)
การผลิต
ความยาวตอน: 50 นาที
ออกอากาศ
เครือข่าย: ททบ.5
ออกอากาศ: 14 สิงหาคม พ.ศ. 2553 – 26 กุมภาพันธ์ พ.ศ. 2554
การแสดงที่เกี่ยวข้อง
อโรคา ปาร์ตี้  ปาร์ตี้วิทยาศาสตร์ ตอน อโรคา ซายส์ ปาร์ตี้ อโรคาเรียลลิตี้สุขภาพดีทุกตำบล
อโรคา ตลาดนัดสุขภาพ เป็นรายการวาไรตี้เกี่ยวกับสุขภาพ ซึ่งเป็นรายการนำเสนอเกี่ยวกับโรคภัยไข้เจ็บต่างๆ, เกร็ดความรู้สุขภาพ รวมถึงการทำงานของเจ้าหน้าที่โรงพยาบาลส่งเสริมสุขภาพตำบลในแต่ละพื้นที่ ว่ามีบทบาทต่อชุมชนนั้นอย่างไรบ้าง
บริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมมือกับโรงพยาบาลส่งเสริมสุขภาพตำบล, กระทรวงสาธารณสุข และ สำนักงานกองทุนสนับสนุนการสร้างเสริมสุขภาพ (สสส.) ออกอากาศในวันที่ 14 สิงหาคม 2553 เวลา 20.15 - 21.05 น. (ปัจจุบันขยับเวลาออกอากาศมาเป็น 20.30 - 21.20น.) ทาง สถานีวิทยุโทรทัศน์กองทัพบก และปรับเปลี่ยนชื่อรายการเป็น อโรคา ตลาดนัดสุขภาพ แทน ปาร์ตี้วิทยาศาสตร์ ตอน อโรคา ซายส์ ปาร์ตี้
ลักษณะรายการ

เป็นรายการวาไรตี้เกมโชว์ที่ให้ความรู้เรื่องโรคภัยไข้เจ็บต่าง ๆ ในที่นี้จะมีคำถามซ่อนอยู่ โดยจะนำแขกรับเชิญมา 3 คนร่วมตอบคำถาม ซึ่งมีทั้งหมด 4 ข้อ
คำถามข้อที่ 1 และ 2 เป็นคำถามที่มาจากโรงพยาบาลที่ออกอากาศในสัปดาห์นั้น ถ้าแขกรับเชิญตอบคำถามถูกต้อง จะได้รับของรางวัลจากทางรายการ
คำถามข้อที่ 3 เป็นการแข่งขันระหว่างแขกรับเชิญกับเจ้าหน้าที่โรงพยาบาลส่งเสริมสุขภาพตำบลที่ออกอากาศในสัปดาห์นั้น ถ้าทีมไหนชนะการแข่งขัน จะได้รับของรางวัลจากทางรายการ ซึ่งภายหลังจาก 2 ตุลาคม 2553 จะเป็นการตอบคำถามเกี่ยวกับการปฐมพยาบาล ถ้าแขกรับเชิญตอบคำถามถูกต้อง จะได้รับของรางวัลจากทางรายการ หลังจากนั้น เจ้าหน้าที่โรงพยาบาลส่งเสริมสุขภาพตำบล ออกมาสาธิตและบอกวิธีที่ควรปฏิบัติ หรือเป็นการแข่งขันระหว่างแขกรับเชิญกับเจ้าหน้าที่โรงพยาบาลส่งเสริมสุขภาพตำบลที่ออกอากาศในสัปดาห์นั้น ก็ได้
คำถามข้อที่ 4 ให้เลือก 1 คำถาม จาก 4 หมวดคำถาม ได้แก่ คำถามเกี่ยวกับเด็ก สตรี ผู้สูงอายุ และคนพิการ ถ้าแขกรับเชิญตอบคำถามถูกต้อง จะได้รับของรางวัลจากทางรายการ
รายละเอียดของรายการ

ปี พ.ศ. 2553
14 สิงหาคม กลับมาออกอากาศ ททบ.5 ทุกวันเสาร์ 20.15 น.- 21.05 น. และเปลี่ยนชื่อรายการเป็น อโรคา ตลาดนัดสุขภาพ
2 ตุลาคม นายแพทย์ อภิวัฒน์ เจ็งเจริญ มาดำเนินรายการแทน พอลลีน เต็ง เนื่องจากไปศึกษาต่อที่ สหรัฐอเมริกา
25 ธันวาคม อลิชา ไล่ศัตรูไกล มาดำเนินรายการรับเชิญคู่กับ ธงชัย ประสงค์สันติ
ปี พ.ศ. 2554
1 มกราคม อลิชา ไล่ศัตรูไกล มาดำเนินรายการรับเชิญคู่กับ ธงชัย ประสงค์สันติ
8 มกราคม อัฐมา ชีวนิชพันธ์ มาดำเนินรายการรับเชิญคู่กับ ธงชัย ประสงค์สันติ
15 มกราคม ไรบีนา ตันวิมล มาดำเนินรายการรับเชิญคู่กับ ธงชัย ประสงค์สันติ
22 มกราคม สุจิรา อรุณพิพัฒน์ มาดำเนินรายการรับเชิญคู่กับ ธงชัย ประสงค์สันติ
29 มกราคม อัฐมา ชีวนิชพันธ์ มาดำเนินรายการรับเชิญคู่กับ ธงชัย ประสงค์สันติ
5 กุมภาพันธ์ พิจิตรา กฤติกุล มาดำเนินรายการรับเชิญคู่กับ ธงชัย ประสงค์สันติ
12 กุมภาพันธ์ - 19 กุมภาพันธ์ ชาลิสา บุญครองทรัพย์ มาดำเนินรายการรับเชิญคู่กับ ธงชัย ประสงค์สันติ
26 กุมภาพันธ์ ออกอากาศเป็นตอนสุดท้าย
ผล พระประแดง

| ผล พระประแดง |
| --- | --- |
เกิด: ผล พูนเสริม พ.ศ. 2456 จังหวัดลพบุรี  ไทย
ชื่ออื่น: กระทิงเปลี่ยว   อาจารย์ผล
สถิติ
รูปแบบการชก: แบนตั้มเวทถึงเวลเตอร์เวท
 
ผล พระประแดง มีชื่อจริงว่า ผล พูนเสริม เป็นชาวจังหวัดลพบุรี เกิดเมื่อ พ.ศ. 2456  ไม่ปรากฏชื่อบิดามารดา เป็นนักมวยสากลรุ่นแรก ๆ ของประเทศไทย มีชื่อเสียงมากในสมัยนั้นจนได้ฉายา "อาจารย์ผล" หรือ "กระทิงเปลี่ยว"
ยอดมวยสองแบบ

ผลมีพี่ชายคนหนึ่งชื่อพร ซึ่งรักในการเป็นนักมวยเช่นกัน ทั้งคู่พากันไปฝึกมวยกับครูไสว เปลี่ยนจ้อยแห่งคณะพญาไท ผลขึ้นชกมวยไทยครั้งแรกในแบบคาดเชือกเมื่อ พ.ศ. 2472 ที่เวทีมวยสวนสนุก และชกเรื่อยมาจนได้แชมป์มวยรอบรุ่น "5 สมิง" โดยปราบนักมวยดังในยุคนั้น เช่น จำเนียร ราชวัฏ, ชั้ว แก้วคชสาร, สุวรรณ เวชสิทธิ์ แม้แต่มวยรุ่นน้องอย่าง จำเริญ ทรงกิตรัตน์ก็ไม่กล้าสู้
ต่อมาเมื่อมวยสากลหรือมวยฝรั่งเป็นที่นิยม ผลไปฝึกมวยสากลเพิ่มเติมที่ค่ายของหลวงพิพัฒน์พลกาย เขาชกมวยสากล ปราบทั้งนักมวยชาวไทยและชาวต่างชาติจนหาคู่ชกไม่ได้ โดยที่เขาขึ้นชกตั้งแต่รุ่นแบนตัมเวทจนถึงเวลเตอร์เวท เมื่อหาคู่ชกยาก สมาน ดิลกวิลาศ จึงชวนผลไปชกมวยสากลที่ปีนังและทวิช จาติกวณิชย์ก็ชวนผลไปชกที่สิงคโปร์ด้วย แต่เกิดสงครามเสียก่อน ผลถูกกักตัวอยู่ที่สิงคโปร์ จนญี่ปุ่นยาตราทัพเข้าสิงคโปร์ ผลจึงได้กลับเมืองไทยและหยุดชกมวยไประยะหนึ่ง
รองแชมป์โลกคนแรก

เมื่อสงครามสงบ ผลกลับมาชกมวยอีก ช่วงพ.ศ. 2487 - 2493 เป็นช่วงที่รุ่งโรจน์ที่สุด เมื่อเขาชกชนะคะแนน เดวิด กุยกองยัง (สหรัฐ) ได้เป็นรองแชมป์โลกรุ่นแบนตั้มเวทของ"เดอะริง" และ NBA ซึ่งเป็นรองแชมป์โลกคนแรกของไทย แต่ถูกปลดจากอันดับเมื่อชกแพ้คะแนน ลาร์รี่ บาร์ตาน ช่วง พ.ศ. 2494 - 2498 ผลเริ่มโรยรา ชกแพ้หลายครั้งติดต่อกัน ทั้ง อุสมาน ศรแดง, พรหมมินทร์ นวรัตน์, ดำรงค์เดช สมานฉันท์ เขาจึงตัดสินใจแขวนนวมโดยชกทั้งมวยไทยและมวยสากลร่วม 500 ครั้ง โดยไม่เคยแพ้น็อค
นอกจากนี้แล้ว ผล พระประแดง ยังเป็นเทรนเนอร์ให้กับนักมวยรุ่นน้องทั้งแบบมวยไทยและมวยสากล ในขณะที่เจ้าตัวก็ยังชกมวยอยู่ด้วย โดยนักมวยที่ผลเป็นเทรนเนอร์ให้นั้นจะลงท้ายชื่อด้วยคำว่า "ศิษย์ผล" เช่น ชาย ศิษย์ผล เป็นต้น
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นเฟเธอร์เวท เมื่อ 1 ธ.ค. 2493 แพ้คะแนน ลาร์รี่ บาร์ตาน (ฟิลิปปินส์) ที่ มะนิลา ฟิลิปปินส์
เกียรติประวัติ > ไปชกต่างประเทศ

2472-2483
ชนะคะแนน โฮเซ่ โฮซัว (เม็กซิโก) ที่ ปีนัง
ชนะคะแนน สปีดี้ ฮาซัน (เกาหลีใต้) ที่ ปีนัง
ชนะคะแนน เจมส์ ดอน (มาเลเซีย) ที่ อีโปะฮ์, มาเลเซีย
ชนะน็อค ไทเกอร์ ดอลลาร์ (มาเลเซีย) ยก 3 ที่ อีโปะฮ์
เสมอ แบตลิง ซีม่า (ฟิลิปปินส์) ที่ อีโปะฮ์
พ.ศ. 2484 ชนะคะแนน ทอม เคลลี่ ที่ สิงคโปร์
1 ธ.ค. 2493 แพ้คะแนน ลาร์รี่ บาตาน (ฟิลิปปินส์)  ที่ มะนิลา (ชิงแชมป์ภาคฯรุ่นเฟเธอร์เวท)
2494-2498
แพ้คะแนน จิมมี่ เวลช์ (อังกฤษ) ที่ สิงคโปร์
แพ้คะแนน บ๊อบบี้ หยู (อินโด) ที่ สิงคโปร์
เอ็มเอสเอ็น

สำหรับโปรแกรมเมสเซนเจอร์รุ่นปัจจุบัน ดูที่ วินโดวส์ไลฟ์ เมสเซนเจอร์
| --- | --- |

ประเภท: เว็บท่า
พื้นที่ให้บริการ: ทั่วโลก
เจ้าของ: ไมโครซอฟท์
ยูอาร์แอล: www.msn.com
เชิงพาณิชย์: Mixed
ลงทะเบียน: ไม่จำเป็น
เปิดตัว: 24 สิงหาคม 1995; 29 ปีก่อน (1995-08-24)
สถานะปัจจุบัน: เปิดให้บริการ
เขียนด้วย: ASP.NET
เอ็มเอสเอ็น (MSN) หรือ ไมโครซอฟท์ เน็ตเวิร์ก (Microsoft Network) เป็นบริการทางอินเทอร์เน็ตโดยบริษัทไมโครซอฟท์ เปิดให้บริการเมื่อวันที่ 24 สิงหาคม พ.ศ. 2538 โดยเริ่มจากการให้บริการฮอตเมล และได้ขยายไปยังการบริการอื่น เช่น เอ็มเอสเอ็นเมสเซนเจอร์ ที่ได้รับความนิยมสูง จนล่าสุดได้เปลี่ยนชื่อเป็น วินโดวส์ไลฟ์ เมสเซนเจอร์
ประวัติ

เอ็มเอสเอ็นเริ่มจากการให้บริการอินเทอร์เน็ตผ่านโมเด็ม เพื่อแข่งขันกับ อเมริกาออนไลน์ และคอมพิวเซอร์ฟ ซึ่งเป็นผู้ทำตลาด ในขณะนั้น ต่อมาไมโครซอฟท์ได้พัฒนา อินเทอร์เน็ตเอกซ์พลอเรอร์ เพื่อจะมาแข่งกับ Netscape ที่เป็นผู้นำในขนาดนั้น จนสำเร็จ ดังปัจจุบัน รวมไปถึงพัฒนาโปรแกรม MSN Explorer ซึ่งเป็นเบราว์เซอร์สำหรับสมาชิกโดยเฉพาะ แต่ได้ยกเลิกการพัฒนามาตั้งแต่ ปี ค.ศ 2005 ซึ่งโปรแกรม The Microsoft Network หรือ MSN Explorer โดยติดตั้ง มาพร้อมกับ วินโดวส์ 95 วินโดวส์ NT 4.0 และ วินโดวส์ 98 และก็ไม่ได้ติดตั้งมาพร้อมกับ Windows รุ่นหลังจากนั้นอีกต่อไปแล้ว จนกระทั่งเมื่อ วินโดวส์ XP ก็ถูกติดตั้งมาอีกครั้ง แต่เปลี่ยนชื่อ เป็น MSN Explorer เป็นต้นมา[โปรดขยายความ] ในปีต่อมาหลัง พ.ศ. 2538 ไมโครซอฟท์ ได้ซื้อ กิจการ Hotmail มา ซึ่งเป็นบริการอีเมล และก็ได้เติบโตมา และได้ขยายการบริการไปยังอื่น เช่น เอ็มเอสเอ็นเมสเซนเจอร์ ที่ได้รับความนิยมสูง และให้บริการในหลายภาษาทั่วโลก ซึ่งรวมถึงภาษาไทย
ใน พ.ศ. 2548 บริการส่วนมากของ MSN นั้นได้เปลี่ยนชื่อเป็น วินโดวส์ไลฟ์ วินโดวส์ไลฟ์มีทั้งบริการใหม่ที่ออกมาอย่าง Windows Live Hotmail รวมถึงบริการเอ็มเอสเอ็นเดิมที่ได้เปลี่ยนชื่ออย่าง Windows Live Messenger หรือ MSN Spaces ที่ได้เปลี่ยนชื่อเป็น วินโดวส์ไลฟ์ สเปซเซส เป็นต้น และปรับปรุง ระบบเสิร์ชเอนจินของ MSN ใหม่ เป็น Windows Live เพื่อจะมาแข่งกับ ยาฮู และ กูเกิล ซึ่งเป็นผู้นำด้าน Search Engine รวมถึง ได้พัฒนา MSN Soapbox ซึ่งเป็นบริการแชร์วิดีโอ เช่นเดียวกับ YouTube Google Video และ Dailymotion ฯลฯ
การพัฒนาโปรแกรม

บทความหลัก: วินโดวส์ไลฟ์ เมสเซนเจอร์
แอปพลิเคชัน > Microsoft News

Microsoft News (ก่อนหน้านี้คือ เอ็มเอสเอ็น ข่าว) เป็นบริการรวบรวมข่าวล่าสุดและบทความที่ได้นำข้อมูลจากสื่อชั้นนำ โดยแอปพลิเคชันจากมีหมวดหมู่ให้เลือกอยู่ด้านบนแอป เช่น ความบันเทิง, ในประเทศ, ทั่วโลก, เทคโนโลยี เป็นต้น โดยผู้ใช้สามารถตั้งค่าหัวข้อและแหล่งที่มาของตัวเองได้
แหล่งข้อมูลอื่น

หน้าหลักของเอ็มเอสเอ็นสหรัฐอเมริกา
หน้าหลักของเอ็มเอสเอ็น ประเทศไทย
หน้าหลักของไมโครซอฟท์ ประเทศไทย
ประวัติของโปรแกรมแช็ทเอ็มเอสเอ็น[ลิงก์เสีย]
หน้าหลักแบบเก่าของ MSN ประเทศไทย
ดา คาโปะ

| --- | --- |
ดา คาโปะ
～ダ・カーポ～ (Da Kāpo)
แนว: ฮาเร็ม,ชีวิตวัยเรียน,ตลก,ความรัก,แฟนตาซี
เกม
ผู้พัฒนา: Circus
ผู้จัดจำหน่าย: Circus  MangaGamer
แนว: Eroge, Visual novel
แพลตฟอร์ม: PC, PlayStation 2
วางจำหน่ายเมื่อ:  	28 มิถุนายน 2002 (CD)
มังงะ
เขียนโดย: Circus
วาดภาพโดย: Natsuki Tanihara
สำนักพิมพ์:  Kadokawa Shoten
นิตยสาร: Comptiq
กลุ่มเป้าหมาย: Seinen
วางจำหน่ายตั้งแต่: 10 กุมภาพันธ์ 2003 – 10 เมษายน 2004
จำนวนเล่ม: 2
ดา คาโปะ (ญี่ปุ่น: ～ダ・カーポ～; โรมาจิ: Da capo) เป็นเอโรเกะแนววิชวลโนเวลของญี่ปุ่นพัฒนาโดยเซอร์คัส ชุด limited ออกขายในวันที่ 28 มิถุนายน 2002 เล่นบนคอมพิวเตอร์เป็น CD-ROM ส่วนที่เป็น  DVD-ROM เริ่มวางขายวันที่ 26 กรกฎาคม 2002 version ภาษาอังกฤษเริ่มขายวันนี้ 25 ธันวาคม 2008 Da Capo เริ่มจากการเป็นเนื้อเรื่องสั้นๆใน fandisc ของ  Archimedes no Wasuremono หลังจากนั้นก็มีการออกภาคต่างๆตามมาอีกมากมายทั้งที่เป็น PC และ PlayStation 2 โดยในแต่ละภาคได้มีการปรับปรุงเนื้อเรื่องและ Gameplay โดยเนื้อเรื่องจะเปลี่ยนไปตามตัวเลือกต่างๆ โดยจะเป็นเนื้อเรื่องของตัวละครหญิงทั้งหมด 6 คน
ตัวละคร

ให้เสียงโดย: ด้านดอกซากุระ (ญี่ปุ่น); รฐา โพธิ์งาม (ไทย)
วัดนาประดู่ (จังหวัดปัตตานี)

| วัดนาประดู่ |
| --- | --- |

ที่ตั้ง: ตำบลนาประดู่ อำเภอโคกโพธิ์ จังหวัดปัตตานี
ประเภท: วัดราษฎร์
นิกาย: มหานิกาย
เจ้าอาวาส: พระครูอาทรศุภการ
 สถานีย่อยพระพุทธศาสนา
วัดนาประดู่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาประดู่ อำเภอโคกโพธิ์ จังหวัดปัตตานี พื้นที่ตั้งวัดเป็นที่เนินสูง หน้าวัดติดต่อกับทุ่งนา ด้านหลังวัดไกลออกไปประมาณ 2 กิโลเมตร เป็นเชิงขาสันกาลคีรี ปัจจบันเจ้าอาวาส คือ พระครูอาทรศุภการ
วัดนาประดู่ เดิมชื่อว่า วัดกัทลิวัน ตั้งวัดเมื่อ พ.ศ. 2430 ภายหลังเปลี่ยนชื่อมาเป็น "วัดนาประดู่" เมื่อวันที่ 20 มกราคม พ.ศ. 2500 ได้รับพระราชทานวิสุงคามสีมาเมื่อวันที่ 30 กรกฎาคม พ.ศ. 2432
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 32 เมตร สร้างเมื่อ พ.ศ. 2498 โครงสร้างคอนกรีตเสริมเหล็กหลังคา 3 ชั้น แบบ ก.1 ของกรมการศาสนา ศาลาการเปรียญกว้าง 14 เมตร ยาว 34 เมตร สร้าง พ.ศ. 2506 โครงสร้างคอนกรีตเสริมเหล็ก ไม่มีเสากลางห้องใช้คานโค้ง กุฏิสงฆ์ จำนวน 12 หลัง โครงสร้างอาคารครึ่งตึกครึ่งไม้ 2 ชั้น 1 หลัง ที่เหลือเป็นอาคารไม้ยกพื้น  นอกจากนั้นวัดยังเป็นที่ประดิษฐานรูปเหมือนหลวงปู่ทวด และหลวงพ่อปาน (อดีตเจ้าอาวาสรูปที่ 2)  ในด้านวัตถุมงคลหลวงพ่อปานได้สร้างตะกรุด ผ้ายันต์ และลูกอม แจกชาวบ้าน
พิมพ์พร พรพฤฒิพันธุ์

| พิมพ์พร พรพฤฒิพันธุ์ท> ช., ท.ม. |
| --- | --- |

สมาชิกสภาผู้แทนราษฎรจังหวัดเพชรบูรณ์
อยู่ในวาระ
เริ่มดำรงตำแหน่ง  24 มีนาคม พ.ศ. 2562   (5 ปี 234 วัน)
ก่อนหน้า: สุทัศน์ จันทร์แสงศรี
 
ข้อมูลส่วนบุคคล
เกิด: 27 พฤษภาคม พ.ศ. 2521 (46 ปี) อำเภอเมืองเพชรบูรณ์ จังหวัดเพชรบูรณ์
พรรคการเมือง: พลังประชารัฐ (2561–ปัจจุบัน)

พิมพ์พร พรพฤฒิพันธุ์ (เกิด 27 พฤษภาคม พ.ศ. 2521) ชื่อเล่น ปอย เป็นสมาชิกสภาผู้แทนราษฎรจังหวัดเพชรบูรณ์ สังกัดพรรคพลังประชารัฐ และอดีตรองประธานสภาองค์การบริหารส่วนจังหวัดเพชรบูรณ์
ประวัติ

พิมพ์พร เกิดเมื่อวันที่ 27 พฤษภาคม พ.ศ. 2521 ที่ตำบลในเมือง อำเภอเมือง จังหวัดเพชรบูรณ์ เป็นบุตรนายวินัย พรพฤฒิพันธุ์ อดีตประธานสภาองค์การบริหารส่วนจังหวัดเพชรบูรณ์ และนางวิไล เพชรพิบูลย์ไทย และเป็นหลานสาวนายวิจิตร พรพฤฒิพันธุ์ อดีต สส. เพชรบูรณ์ 2 สมัย และน้องสาวอภิวุฒิ พรพฤฒิพันธุ์ รองนายกองค์การบริหารส่วนจังหวัดเพชรบูรณ์
สำเร็จการศึกษาระดับปริญญาตรี บัญชีบัณฑิต จากจุฬาลงกรณ์มหาวิทยาลัย กับระดับปริญญาโท Master of Business Administration จาก Golden Gate University ประเทศสหรัฐอเมริกา และรัฐศาสตร์มหาบัณฑิต สาขาการเมืองการปกครอง จาก มหาวิทยาลัยธรรมศาสตร์
งานการเมือง

พิมพ์พร เข้าสู่การเมืองโดยเป็นรองประธานสภาองค์การบริหารส่วนจังหวัดเพชรบูรณ์ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2562 สังกัดพรรคพลังประชารัฐ โดยเอาชนะนายวิจิตร ผู้เป็นอาของตนเอง ที่สังกัดพรรคชาติไทยพัฒนา และนายสุทัศน์ จันทร์แสงศรี จากพรรคเพื่อไทยไปได้
และในการเลือกตั้งปี พ.ศ. 2566 ก็ได้รับเลือกตั้งเป็นสมาชิกสภาผู้แทนราษฎรเป็นสมัยที่ 2 ได้สำเร็จ และยังได้รับแต่งตั้งเป็นรองประธานคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ สภาผู้แทนราษฎร คนที่ 3 อีกด้วย
งานการเมือง > สมาชิกสภาผู้แทนราษฎร

พิมพ์พร พรพฤฒิพันธุ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเพชรบูรณ์ สังกัดพรรคพลังประชารัฐ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเพชรบูรณ์ สังกัดพรรคพลังประชารัฐ
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
ธำรงศักดิ์ เพชรเลิศอนันต์

| รองศาสตราจารย์ ธำรงศักดิ์ เพชรเลิศอนันต์ |
| --- | --- |

เกิด: ธำรงศักดิ์ เพชรเลิศอนันต์ 1 กรกฎาคม พ.ศ. 2507 (60 ปี) อำเภอจอมพระ จังหวัดสุรินทร์ ประเทศไทย เติบโตที่นครปฐม
ศิษย์เก่า: มหาวิทยาลัยธรรมศาสตร์
อาชีพ: นักวิชาการ
มีชื่อเสียงจาก: วิจารณ์การเมือง
รองศาสตราจารย์ ดร.ธำรงศักดิ์ เพชรเลิศอนันต์ (เกิด 1 กรกฎาคม พ.ศ. 2507) อาจารย์ประจำคณะรัฐศาสตร์ มหาวิทยาลัยรังสิต และ อาจารย์ผู้รับผิดชอบหลักสูตรรัฐศาสตรมหาบัณฑิต ตั้งแต่ปี 2562 อดีตประธานหลักสูตรรัฐศาสตร์ มหาวิทยาลัยรังสิต เป็นศิษย์เก่าสาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ ปีการศึกษา 2524-2527 (สิงห์แดง 33) หลังจากนั้นศึกษาต่อปริญญาโทในสาขาวิชาประวัติศาสตร์ ที่คณะศิลปศาสตร์ มหาวิทยาลัยธรรมศาสตร์ (ปี 2530-2534) และปริญญาเอก สาขาวิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย (ปี 2546-2550)|